Herois: Fotografia i Música al Castell d'Alaquàs
27/03/2014

# Herois: Fotografia i Música al Castell d'Alaquàs

*   27/03/2014
*   [Imprimir](#)
*   Compartir
*    https://www.alaquas.org/documento.asp?id\_do=14312

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F14312%2F0&title=Ajuntament%20d%27Alaqu%C3%A0s.%20Premsa.Herois%3A%20Fotografia%20i%20M%C3%BAsica%20al%20Castell%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/14312/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2014/2/14312/27032014supermosca_ring_70x100_Form_4.jpg)](https://www.alaquas.org/ficheros/documentos/2014/2/14312/27032014supermosca_ring_70x100_Form_10.jpg "<a href='https://www.alaquas.org/ficheros/documentos/2014/2/14312/27032014supermosca_ring_70x100_Form_10.jpg' target=_blank><i class='fa fa-external-link' aria-hidden='true'></i>.Herois: Fotografia i Música al Castell d'Alaquàs</a>")

El fotògraf d'Alaquàs, Óscar Padi, exposa al monument una col·lecció d'imatges de diferents artistes musicals a través de les quals es transmet la seua passió per la música i la fotografia

El Castell d’Alaquàs acull a partir de demà l’exposició “Herois: Fotografia i música”, un treball del fotògraf local Óscar Padi amb què l’artista vol fer un homenatge a totes les persones que en l’actualitat es dediquen a la creació musical. L’acte d’inauguració tindrà lloc demà divendres 28 de març a les 19 hores.

La mostra està composada per un total de 25 fotografies realitzades a diversos grups musicals, principalment valencians, que han format part de la vida personal d’aquest fotògraf alaquaser. Per a Óscar Padi, amb aquesta exposició “per fi la música i la imatge han connectat i s’han fusionat en aquesta mostra a través de la qual vull transmetre el que m’ha fet sentir la música de tots aquests artistes”.

Per al fotògraf, es tracta d’una mostra que vol posar de relleu la importància del treball musical en uns temps com els actuals en què cada vegada es fa més difícil aquesta tasca i en els que les vendes han caigut d’una manera considerable. Per a ell “és un agraïment a aquests trobadors medievals del segle XXI”.

**Óscar Padi**

La música i la imatge han estat sempre les dos passions de la seua vida. Va crèixer en un estudi de fotografia mentre veia son pare amb una càmera a les seus mans i ell va ser la persona que li va transmetre la passió per la imatge. “Vaig seguir les seues passes i ací estic, pegat a una càmera, veient la vida a través del visor”.

La música ha estat altre dels motors de la seua vida i ha estat present en tots els seus records. “La música clàssica sempre sonava a casa i a l’estudi. Vam anar creixent i la meua germana va elegir la música clàssica, però el meu germà i jo vam optar per altres estils com el pop, rock o heavy. Després em vaig convertir en un assidu a tots els festivals de música i em vaig atrevir, inclús, a tocar en un grup musical i a treballar de DJ en locals de moda”.

L’exposició es podrà contemplar al Castell d’Alaquàs fins el 20 de juliol.